අන්තර්ජාලය ඔස්සේ ඇනවුම් ලබා ගනිමින් ගණිකා ජාවාරමේ නිරතවූ කාන්තාවන් 235ක් අත්අඩංගුවට ගැනීම සදහා බස්නාහිර පළාත් බුද්ධි ඒකකයේ නිලධාරීන් විමර්ශනයක් ආරම්භ කර තිබෙනවා.අදාළ කාන්තාවන් වෙබ් අඩවියක් ඔස්සේ ගනුදෙනුකරුවන් සොයා ඔවුන් ලැගුම්හල් කරා ගෙන යන බවටයි පොලිසියට කරුණු වාර්තා වී ඇත්තේ.මෙසේ ගණිකා වෘත්තීයේ යෙදුණු තරුණ කාන්තාවන්235න් 20 දෙනෙකු දැනට අත්අඩංගුවට ගෙන තිබෙනවා.මෙම කාන්තාවන් ගනුදෙනුකරුවන් කැඳවාගෙන යන ලැගුම්හල් 15ක් පිළිබඳව ද පොලිසිය මේ වනවිට තොරතුරු සොයාගෙන ඇති අතර එම ස්ථාන වැටලීමට ද විමර්ශන ආරම්භ කර ඇති බවයි පොලිසිය සඳහන් කලේ.මෙම ගණිකාවන් සමග සම්බන්ධතා පැවැත්වීමට පාසල් වයසේ පිරිමි දරුවන් ද සම්බන්ධ වී සිටින බව පොලිස් විමර්ශනවලින් හෙළිවී තිබෙනවා.දින කීපයකට පෙර බම්බලපිටිය ප්‍රදේශයේදී පාසල් යන පිරිමි දරුවකු මෙම වෙබ් අඩවිය හරහා ගණිකාවක් සමග සම්බන්ධ වී ඇති අතර මුදල් අපහසුතාවක් හේතුවෙන් දරුවා ගණිකාව මගහැර පළායන්නට උත්සාහ කිරීමේදී ගොඩනැඟිල්ලකින් ඇදවැටී බරපතළ තුවාල ලැබූ සිද්දියක්ද වාර්තා වනවා.මෙලෙස ගණිකා වෘත්තීයේ යෙදෙන කාන්තාවන්ගෙන් වැඩි දෙනකුට විවිධ සමාජ රෝග මෙන්ම කොරෝනා වෛරසය ද වැළඳී ඇති බවටද කරුණු අනාවරණය වී ඇත්තේ.වෙබ් අඩවියක් ඔස්සේ පවත්වාගෙන යන මෙම ජාවාරම නතර කිරීම සඳහා පොලිසිය මේ වනවිට අධිකරණයේ සහාය ලබාගැනීමට කටයුතු කරමින් සිටින බවයි මේ පිළිබද විමර්ශන සිදු කරන බස්නහිර පළාත් බුද්ධි ඒකකය සහ අදාළ නිලධාරීන් වැඩි දුරටත් සඳහන් කලේ.